ભરૂચ શહેર-જિલ્લામાં શ્રાવણ માસના અંતિમ શનિવારે સમગ્ર હનુમાન મંદિરોમાં ભક્તોની ભારે ભીડ જોવા મળી હતી. ઝઘડિયા તાલુકાના ગુમાનદેવ સ્થિત હનુમાનજીના મંદિરે દર્શનાર્થે જિલ્લાની આસપાસના ભક્તો પગપાળા આવ્યાં હતાં. વિવિધ સેવાભાવી સંસ્થાઓ દ્વારા પગપાળા યાત્રીઓ માટે ચા પાણી, નાસ્તો સહિતની સગવડ પૂરી પાડવામાં આવી હતી. હનુમાનદાદાના દર્શન કરવા માટે ભકતોની કતાર લાગી હતી. ગુમાનદેવ તરફ જતાં તમામ માર્ગો જયકાર વીર બજરંગી, હર હર મહાદેવના નાદથી ગુંજી ઉઠયાં હતાં. તસવીર-મુકેશ શાહ